نەبەز گۆران
نەبەز گۆران (لە دایکبووی ١٧ی ئایاری ١٩٧٧، لە شارۆچکەی بیارە، ھەورامان) نووسەر، ستوونووس، شاعیر و وەرگێڕی کوردە. لەسەرەتای کارکردنیدا، لە ساڵی ٢٠٠٠ وەک ڕۆژنامەنووس لە ڕۆژنامەی ھاوڵاتی کاری کردووە. دواتر لە گۆڤاری جیھان، لڤین، ڕۆژنامەی ئاوێنە و ماڵپەڕی خەندان نووسینی ھەبووە.

نەبەز بەھۆی باروودۆخی کوردستانەوە، ماوەیەک لە کەمپەکانی ئێران ژیانی بەسەربردووە. لەژیانی کارکردنی وەک نووسەر و ڕۆژنامەنووس چەند جارێک دەستگیرکراوە. نەبەز نووسەری نامیلکەی قەڵەمەکانی بەعس بووە، کە ئەرشیڤی کۆکراوەی ئەو نووسەرە کوردانەیە کە لە بەرژەوەندی حیزبی بەعس دەیاننووسی.

بەرھەمەکان

کتێب 
 بەعس و ئایدۆلۆژیا
 مانگەشەو (ڕۆمان)
 سەر سنوور (ڕۆمان)
کچەی کافرۆش (ڕۆمان)
 دێوانەیەک لەم شارەیە (ڕۆمان)
 مەیخانەکەی ئۆرتینە (ڕۆمان)
 من دوای ڕۆیشتنی تۆ دەدرەوشێمەوە (شیعر)
 مازیاری شەنگالی (ڕۆمان)
 میرنشینی خاڵ و خۆڵ (ڕۆمان)
 نامەکان لە دەرگا مەدە، کەس لە ماڵ نییە
 ڕەگوڕیشەی بارزانییەکان لە تاجەدینەوە تا مەسعود .. مێژوو بە زمانی خۆی: دیدارەکانی مەلا مستەفا
 شازادەکەی ئورفا(رۆمان)

سەرچاوەکان 

لەدایکبووانی ١٩٧٧
زیندووان
نووسەرانی کورد
شاعیرانی کورد
ڕۆماننووسانی کورد